"Tlift saqajja u lill-kollegi tiegħi għalxejn" – Suldat Ingliż li kien safa ferut serjament fl-Afganistan Mistoqsija li d-dinja qiegħda tistaqsi dwar dak li qiegħed jiġri fl-Afganistan bħalissa hija "kemm verament kien f'waqtu u li ħalla l-frott l-intervent militari tal-Istati Uniti u pajjiżi alleati oħrajn?" Din l-istess mistoqsija b'sogħba qed jistaqsu s-suldati li ġġieldu l-gwerra f-Afganistan u sfaw feruti u l-familji ta' suldati li tilfu lill-maħbubin tagħhom f'din il-gwerra. Dan wara li f'temp ta' xahar it-Taliban reġgħu ħatfu lura lill-Afganistan, liema pajji kien ħieles mill-ħakma tat-Taliban permezz tal-intervent militari tal-Istati Uniti Jack Cummings, huwa suldat militari tar-Renju Unit li bħal għexerien ta' eluf ta' suldati Ingliżi oħrajn tqabdu fil-gwerra li ilha għaddejja minn tal-anqas 20 sena. Cummings, emozzjonat qiegħed itenni li hu bħala suldat li sfortunament tilef saqajh fil-ġlied fl-Afganistan ġralu dan kollu għalxejn hekk kif kollox sfaxxa. Fil-fatt Cummings qal li x-xeni li qegħdin naraw illum huma verament ħasra hekk kif snin twal ta' interventi militari biex it-Talibani ikunu eredikati tar mar-riħ u sfaxxa għal kollox.